Hans du Plessis – Storiewerf
Hans du Plessis is 'n woordmens van formaat: taalkundige, navorser, akademikus, digter, dramaturg, rubriek-, roman- en jeugboekskrywer
Hans du Plessis is op 15 Januarie 1945 in Pretoria gebore. Hy matrikuleer aan die Afrikaanse Hoër Seunskool, Pretoria en behaal 'n B.A. aan die Universiteit van Pretoria. Terwyl hy onderwys gee, verwerf hy ook die U.O.D., Hons. B.A. en M.A, laasgenoemde twee met lof, aan UNISA. In 1975 verwerf hy 'n doktorsgraad in Afrikaanse Taalkunde ook aan UNISA. Daarna volg hy 'n postdoktorale kursus in die linguistiek aan die Universiteit van Harvard. Hy woon verder in 1991 skryfskole in Iowa en Oklahoma by.